Diari Oficial de la Generalitat Valenciana


Sumari del DOGV 2385, del 11-11-1994 (1994/832988)

RESOLUCIÓ de 5 de setembre de 1994, del secretari general de la Conselleria de Cultura, per la qual resol l'extinció de la fundació Confederació Empresarial de la Província d'Alacant (COEPA).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2385

Data del DOGV
:   11-11-1994

Secció del DOGV
:   ALTRES DISPOSICIONS

Número del document
:   1994/832988


Data del document
:   05-09-1994

Organisme emissor
:   Conselleria de Cultura

Tipus de document
:   Resolució

RESOLUCIó de 5 de setembre de 1994, del secretari general de la Conselleria de Cultura, per la qual resol l'extinció de la fundació Confederació Empresarial de la Província d'Alacant (COEPA). [94/7002]  
D'acord amb els següents fets:  
1. Amb data 23 de juliol de 1990, la Conselleria de Cultura, Educació i Ciència classifica com a fundació cultural privada de promoció i finançament la Confederació Empresarial de la Província d'Alacant (COEPA), constituïda mitjançant escriptura pública núm. 1.667, de 5 d'abril de 1990, atorgada per Eliseo Quintanilla Almagro i altres davant el notari d'Alacant Salvador Perezpérez Solís, la qual tindria com a finalitat el foment, impuls, desenvolupament, protecció i suport d'activitats socioculturals de tota classe, i amb un especial interés en la formació.  
2. Amb data 23 de maig d'enguany, es va efectuar una reunió del patronat de la fundació, amb l'assistència dels senyors: José Llorca Soler, José Luis Montes Tallón, Isidro Martín Roldán, Luis Díaz Alperi, Emilio E. Vázquez Novo, Eliseo Quintanilla Almagro i Manuel Martínez Ros, en què es va adoptar per unanimitat l'acord d'extinció de la fundació, ja que diverses circumstàncies alienes a la voluntat dels reunits havien fet impossible la realització de l'activitat.  
Consideracions jurídiques  
1. L'article 39 del Codi Civil disposa que, si per haver expirat el termini durant el qual funcionaven legalment o per haver realitzat el fi per al qual es van constituir, o per ser ja impossible aplicar a aquest fi l'activitat i els mitjans de què disposaven, deixaven de funcionar les fundacions, es donaria als seus béns l'aplicació que les clàusules fundacionals els hagueren assignat. Si no s'hi havia establert res, aquests béns s'aplicarien a la realització de fins anàlegs, en interés de la comunitat autònoma o municipi.  
En aquest cas concorre la circumstància que l'article 40 dels estatuts que regeixen la fundació disposa que, per a l'extinció de la fundació, els béns d'aquesta revertiran a les entitats fundadores, llevat que el patronat decidesca per majoria de 2/3 dels membres destinar-los a entitats amb una finalitat semblant a la d'aquelles. I atesa la voluntat manifesta dels patrons de revertir els béns a les entitats fundadores, cal acomplir aquesta estipulació.  
2. Que en aquest expedient s'han observat les prescripcions de l'article 55.1 del Decret 2.930/72, de 21 de juliol, que regula el procediment d'extinció.  
3. En aquest cas, atesa la inactivitat de la fundació, s'estima que en l'expedient està prou acreditada la causa legal d'extinció, i per això cal dur-la a terme. Al mateix temps, es nomena patrons José Luis Montes Tallón i Luis Díaz Alperi, presidents respectivament de la Confederació Empresarial de la Província d'Alacant (COEPA) i de la Cambra de Comerç, Indústria i Navegació d'Alacant, com a liquidadors del patrimoni fundacional, perquè així ho ha decidit la Junta de Patrons.   
Vistos els preceptes esmentats i altres aplicables legalment i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV 2.101, de 13 de setembre), resolc:  
Primer  
Acceptar i inscriure en el Registre de Fundacions Culturals Privades de la Conselleria de Cultura la proposta d'extinció de la fundació Confederació Empresarial de la Província d'Alacant (COEPA).  
Segon  
Designar com a liquidadors els patrons de la fundació: José Luis Montes Tallón i Luis Díaz Alperi.  
Tercer  
Els liquidadors tindran les responsabilitats dels membres de l'òrgan encarregat del govern i la direcció de la fundació durant el període de liquidació d'aquesta, i donaran compte al protectorat de cadascuna de les operacions que duguen a terme tant en la realització de l'actiu com en la liquidació del passiu. Així mateix, formaran el compte final de liquidació amb els justificants del lliurament de l'haver líquid a les institucions a qui correspon rebre'l, per a l'anotació d'aquella en el Registre de Fundacions Culturals Privades.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució.  
Per a interposar aquest recurs, abans caldrà que el recurrent ho comunique a aquest òrgan.  
Tot això d'acord amb l'art. 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, sense perjudici que puga exercitar-se qualsevol altre recurs que es considere oportú.  
València, 5 de setembre de 1994.- El secretari general de la Conselleria de Cultura: Vicent Todolí Femenia.